জানা গেছে নির্মিতব্য ‘বালিঘর’ চলচ্চিত্রে অভিনয় করবেন আবির চ্যাটার্জী, পার্ণো মিত্র, রাহুল ব্যানার্জী, কাজী নওশাবা আহমেদ, অনির্বাণ ভট্টাচার্য, নুসরাত ইমরোজ তিশা ও আরেফিন শুভ। সঙ্গীত আয়োজনে থাকবেন ভারতের বিক্রম ঘোষ ও বাংলাদেশের চিরকুট ব্যান্ড। চলচ্চিত্রের জন্য গান করবেন পান্থ কানাই। চিত্রধারণ করবেন সৌভিক হালদার। উভয় দেশে যৌথ প্রযোজনার সরকারী অনুমোদন সাপেক্ষে এপ্রিল মাস থেকে দৃশ্যধারণ শুরু হবে। অরিন্দম জানান, কলকাতায় একদিন এবং শান্তি নিকেতনে দুই দিন শুটিং হবে। বাকি ১৬ দিন বাংলাদেশে শূটিং হবে। এছাড়া সম্প্রতি বিএফডিসিতে ‘টিকলী’ নামে আরও একটি চলচ্চিত্রের মহরত অনুষ্ঠিত হয়েছে বলে জানা গেছে। এছাড়া সম্প্রতি একটি অনুষ্ঠানে তথ্যমন্ত্রী হাসানুল হক ইনু জানিয়েছেন ‘অপারেশন জ্যাকপট’ নামে আরও একটি চলচ্চিত্র নির্মিত হতে যাচ্ছে।